**Pakkumuse esitamise ettepanek**

Tapa Vallavalitsus (edaspidi hankija) teeb ettepaneku esitada pakkumus Tapa valla avatud noortekeskuse teenuse osutamiseks vastavalt hanke alusdokumentides esitatud tingimustele.

**1. Üldandmed**

|  |  |
| --- | --- |
| Hankija | Tapa Vallavalitsus, rg-kood 75033477 Pikk 15, 45106 Tapa  |
| Hanke nimetus | Avatud noortekeskuse teenus (ANK) |
| Rahastamisallikad | Teenuse osutamine on rahastatud kohaliku omavalituse vahenditest. |
| Hankelepingu kestus | 01.01.2024-31.12.2024 |
| Hanke jaotamine osadeks | Hange on jagatud kolmeks osaks:Osa 1 – Tapa piirkonna noortekeskuse teenusOsa 2 – Tamsalu piirkonna noortekeskuse teenusOsa 3 – Vajangu piirkonna noortekeskuse teenusPakkumuse võib esitada ühele või mitmele osale. |
| Lisad | Lisa 1 Teenuse kirjeldus Lisa 2 Lepingu projekt Lisa 3 Pakkumuse vorm  |

**2. Hanke objekt**

2.1. Hanke objektiks on Tapa vallas avatud noortekeskuse teenuse osutamine perioodil 01.01.2024- 31.12.2024. Teenuse osutamiseks antakse tasuta kasutada ruumid Tapal, Tamsalus ja Vajangul.

2.2. Juhul, kui lepingu sõlmimise viibimise tõttu, sh tulenevalt käesoleva hankemenetlusega seonduvatest võimalikest vaidlustus- ja kohtumenetlustest, ei osutu võimalikuks lepingu alusel teenuse osutamise alustamine punktis 2.1. nimetatud kuupäeval, alustatakse teenuse osutamist hankija poolt nimetatud kuupäeval pärast viivitust põhjustanud asjaolu äralangemist.

Lepingu lõpptähtaeg, 31.12.2024 sellest ei muutu.

2.3.Täpsem teenuse kirjeldus on eraldi dokumendis (Lisa 1 Teenuse kirjeldus)

**3**. **Nõuded pakkujale**

3.1.Pakkujal ei tohi olla riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Hankija kontrollib nimetatud nõude täitmist iseseisvalt avalike registrite alusel ja kõrvaldab pakkuja kellel nimetatud asjaolu esineb.

3.2. Pakkujal peab olema eelneva kolme aasta jooksul kogemus sarnaste teenuste osutamisel.

3.3. Teenust vahetult osutavad isikud peavad olema läbinud või läbima vastavasisulise väljaõppe hiljemalt kolme kuu möödumisel alates hankelepingu sõlmimisest.

**4.** **Nõuded pakkumusele**

4.1. Pakkumus tuleb esitada digitaalselt allkirjastatuna esindusõigust omava isiku poolt.

4.2. Pakkumuse koosseisus tuleb esitada:

4.2.1  vormikohane pakkumus;

4.2.2. teenuste osutajate vastavasisulise väljaõpet tõendava dokumendi koopia või kinnituse väljaõppe kohustuse täitmise kohta;

4.2.3. nimekiri sarnastest teenustest.

4.3. Pakkumus peab olema jõus vähemalt 60 päeva.

**5. Pakkumus esitamine**

5.1. Pakkumus tuleb esitada hiljemalt **21. detsembriks 2023 kell 10:00** e-posti aadressil vallavalitsus@tapa.ee.

**6 Hanke menetlemine**

6.1. Hankija kontrollib ja hindab pakkumuse vastavust käesoleva hanketeate punktis 4 toodud tingimustele.

6.2. Hankija kontrollib pakkuja vastavust käesoleva hanketeate punktis 3 kirjeldatud kriteeriumitele.

6.3. Hankijal on õigus küsida pakkujatelt täiendavat selgitust või tõendeid käesolevas hanketeates toodud asjaolude kohta.

6.4. Hankijal on õigus pidada pakkujatega läbirääkimisi eesmärgiga tagada hankija eesmärkide täitmine, st kindlustada nõuetekohane töö hankijale vastuvõetava hinna eest ja eelarvest tulenevate võimaluste piirides.

6.5. Hanke tulemuste kinnitamine toimub vallavalitsuse korraldusega. Korraldus edastatakse pakkujatele kolme tööpäeva jooksul e-postiga.

**7. Pakkumuste hindamine ja edukaks tunnistamine**

7.1. Pakkumuste hindamiskriteeriumiks on avatud noortekeskuse teenuse osutamise kogu lepinguperioodi maksumus;

7.2. Edukaks tunnistatakse madalaima maksumusega pakkumus.

7.3. Võrdsete pakkumuste puhul selgitatakse edukas pakkuja liisuheitmise teel pakkujate juuresolekul.

**8. Kõigi pakkumuste tagasilükkamine**

8.1. Hankijal on õigus lükata tagasi kõik pakkumused, kui:

8.1.1  kõigi vastavaks tunnistatud pakkumuste maksumused ületavad hankelepingu eeldatavat maksumust;

8.1.2. hanke läbiviimise aluseks olevad tingimused on oluliselt muutunud ja muudavad riigihanke realiseerimise võimatuks või ebavajalikuks;

8.1.3. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.

**9. Lepingu sõlmimine**

9.1. Eduka pakkumuse esitanud pakkujatega sõlmitakse leping hankelepingu projektis sätestatud tingimustel.

9.2. Kui edukaks tunnistatud pakkuja ei allkirjasta lepingut 5 tööpäeva jooksul, siis sõlmitakse leping maksumuselt järgmise pakkujaga.

**10. Lisad**

Lisa 1 – Teenuse kirjeldus

Lisa 2 – Lepingu projekt

Lisa 3 – Maksumuse vorm